الصفحه دى يتيمه, حاول تضيفلها لينك فى صفحات تانيه متعلقه بيها. لوحات تسجيل العربيات المصرية، هيا لوحات معدنية بتستخدم لأغراض تحديد الهوية الرسمية للعربيات فى مصر. اللوحات فيها رموز كتيره زى اللون : فالازرق للعربيات الخاصه و اللون الأحمر للنقل و البرتقالى للأجره و كمان الأرقام و الحروف فهيا بتعني شفرة خاصة بالمرور, لآن الأحرف هيا حرف للمحافظة المقيم فيها صاحب العربيه, و حرف للوحده المروريه اللى بتتبعها العربيه و التالت للتسجيل. أما بالنسبة لنوع نشاط العربيه و اللى كان مكتوب على اللوحات المعدنية القديمة زى "أجرة - ملاكى - نقل - هيئة دبلوماسية - شرطة- أتوبيس خاص أو عام- رحلات - جرار زراعى" فاتلغت فى اللوحات المعدنية الجديدة و بدلتها الادارة العامة للمرور بكتابة كلمة "مصر" باللغة العربية بشكل دائم على اللوحة. لوحاتها المعدنية عليها تلات حروف و تلات أرقام ما بتتقيدش بحروف معينة، حتي ممكن لمسئولين الادارة العامة للمرور اختيار الأرقام و الحروف لكن يشترط عدم تكرارها. ادارة المرور اكتفت بحرفين بس مع أربع أرقام و ما بتتقيدش الادارة بحروف معينة علي عكس باقى المحافظات اللى بتتكون لوحاتها المعدنية من تلات حروف و أربع أرقام، في منها مقيد بحرف معين بيكون كود للمحافظة وفيه الليى بيبد بحرفين.